《折桂令 晚憩重云寺》
明代·王九思

浮图正对圭峰。月色苍苍，云影重重。宝树生辉，金仙无语，玉友难逢。

歇肩与同。看夜景，解诗怀，醉倚春风。坐听疏钟。笑折长松。

一样情怀，万古英雄。

作者简介：（1468—1551）明陕西鄠县人，字敬夫，号渼陂。弘治九年进士。授检讨，以附刘瑾为吏部郎中。瑾败，降寿州同知，勒致仕。盛年遭摒弃，以重资聘乐工学弹琵琶，善作词曲。有《碧山乐府》、《碧山续稿》、《碧山新稿》等，与康海为曲坛宗匠数十年，作品有愤慨不平之气。另有《渼陂集》。